‘અમારો શેખનો પાડો’ પુસ્તકના પ્રાસ્તાવિકમાં લેખક લખે છે- ‘મારો જન્મ ૧૯૪૨માં થયો. ઇ.સ. ૧૯૬૯ના ડિસેમ્બર સુધી શેખના પાડામાં રહ્યો. શેખના પાડાનું વાતાવરણ ગાંઠિયા સાથે લોહીમાં ભળી ગયેલું છે. પોળના મિત્રો જ્યારે પણ મળીએ-ભેગા થઇએ ત્યારે વાત તો તે સમયની, તે વાતાવરણની જ થાય. અમદાવાદની પોળોનું તે સમયનું વાતાવરણ અને સામાજિક જીવન વત્તેઓછે અંશે અમારા શેખના પાડાના જીવન જેવું જ હતું. અલબત્ત, અહીં જૈન કુટુંબોને કારણે જૈન સંસ્કારનો થોડોક વિશેષ રંગ દેખાય છે.’